**Hvordan vi arbeider med det psykososiale barnehage miljø i Lundebygrenda Barnehage**

**I 2021 deltok styrer på den digitale konferansen – Et trygt og godt barnehagemiljø (statsforvalteren) som var en nyttig innføring i hva det innebærer og hvordan vi må jobbe med dette viktige tema i barnehagene våre. (Vedlegg egen mappe)**

**Det ble en innføring med de ansatte samme år og opprettet en egen perm hvor ulike skjemaer/handlingsplan og artikler ble satt inn.**

**Reggio Emilia filosofien er vår pedagogiske plattform hvor vårt barnesyn og verdigrunnlag er faktorer som er viktige for å nå et godt og trygt barnehagemiljø. Den nye rammeplanen for barnehager er tett opp mot filosofien, og vi ser at de til sammen er gode arbeidsredskap for å jobbe med det psykososiale barnehagemiljø.**

**Recomp- Vi deltok videre i Recomp over 3 år. Her har tema vært Reggio Emilias grunnverdier i lys av uteliv og barnehagens fysiske/psykiske barnehagemiljø. Hva gjør uteliv og god fysisk helse for den psykiske helsen, og vennskap/mobbing/utenforskap. Her jobbet vi både iform av tema på avdelingsmøter- personalkvelder og plandager der recomp deltok. De var til god hjelp til å belyse hvordan vi kan jobbe både innad i barnehagen og med barnehagens utemiljø.**

**Aktivitetsplikten er brukt og fulgt opp fra 2021 – der det spesielt er lagt vekt på at dette gjelder både mellom barn-barn, ansatte-barn, barn-ansatte og ansatt-ansatt. Alt påvirker hverandre, og det må være et godt arbeidsmiljø for å få til et godt og trygt barnehagemiljø. Alt starter ovenfra, helt fra ledelsen, og ned til de minste barna.**

**Pbl mentor - Vi har Pbl mentor som har ulike risikoanalyser/beredskapsplaner/sjekklister som vi bruker i arbeidet for å ha et godt og trygt barnehagemiljø. Dette er noe alle har tilgang til. I tillegg bruker vi pbl sine jurister i saker hvor vi trenger ekstra ekspertise.**

**Foreldresamarbeid - Vi bruker Su som et ledd i å ivareta foreldre og barn. Er det klager kan disse også gå via medlemmene her. Oftest kommer klager direkte til avdelingene via leder, men i visse tilfeller synes foreldre det er tryggere å gå via su. Da ber su om eget møte med eier/styrer, og vi kan derfra gripe tak i hver enkelt sak med å handle raskt. Vi oppfordrer ofte foreldre til å komme til oss så vi kan løse ting direkte og internt. Dette er den mest effektive metoden for å hindre at ting skal utarte i negativ retning. Et nært og godt foreldresamarbeid er ofteset og skal være nøkkelen for å få tak i viktig informasjon om barnas trivesel/trygghet og utvikling generelt.**

**Egen handlingsplan- Vi utarbeidet nylig vår egen handlingsplan som skal gjøres kjent for både ansatte og foreldre etter Su møte 5 november. Planen blir tema på neste plandag i november. (vi har til nå brukt ulike aktivitetsplaner, ahk sin handlingsplan og pbl mentor).**

**Barneintervju- Vi har trivselssamtale for barn der spm omhadler vennskap/trygghet/voksenrollen.**

**SELMA- vi jobber med ulike temaene gjennom året. Selma står for – Samspill, engasjement, livsglede, mestring og anerkjennelse.**

**Årsplanen viser hvordan vi jobber rundt ulike temaer som omhandler det psykososiale barnhagemiljøet. Da spesielt gjennom vår egen tilnærming til Reggio filosofien.**

**Veilederen.no- her finner vi oppdatert og viktig informasjon på ulike temaer som bla kroppen min uker m/med bilder, plansjer, forslag til bøker, podcaster, oppslagsverk, nyheter, verktøy og div opplæring. Denne bruker styrer aktivt i sin faglige oppdatering og ut mot personalet (som drøfting i gruppe, på interne møter mm). Snakk med barna.no er også et viktig verktøy.**

**Mobarn – Kartlegging/refleksjon med fokus på relasjon og den voksnes holdninger av barna – 2 ganger pr pr. Dette er en nyttig kartlegging mtp relasjoner og hvilke barn vi må «være obs på/trenger ekstra oppfølging».**

**Yoba – yoga for barn. 3 ansatte har kurset seg i yoga for barn, og har satt dette på ukesplan for små grupper av gangen. Her får barna mulighet til å kjenne på pust, ro, samhold og mestring.**

**Kroppen min uker. Vi gjnnomfører 2x2 uker vår og høst med kroppen min uker hvor fokus er hvordan vi skal møte barna rundt spm om følelser, kropp, sanser, egne opplevelser/utfordringer og tanker. Vi bruker dukken Trine og noen ganger også Truls som er med på samlingene og ofte blir en populær samtalepartner. Barna kan ofte betro seg til dukkene om ting de ellers ikke ville sagt. Et nyttig verktøy. I tillegg bruker vi mye bøker /filmer og ulike aktiviteter som omhandler ulike aspekter av tema.**

**AHK- modellen – denne brukes når vi har en uro rundt barn/familier. Da er dette verktøyet fint å kunne starte med for å belyse og lage felles mål for hvordan vi skal samarbeide med tanke på barns beste.**

**Foreldresamtaler/utviklingssamtaler- Hver høst og vår tilbys foreldre en samtale om barnets psykososiale hverdag – trivsel/vennskap/utvikling/utordringer mm.**

**Medarbeidersamtaler – med de ansatte har vi hver vår, i god tid før vi fastsetter organisering fra neste barnehageår. Her snakker vi bla om deres psykososiale hverdag, trivsel, ønske om utvikling videre, utfordringer mm.**

**Veiledning – i hverdagen og om det er behov begge veier. Her kan det foregå fra leder for avd med sine ansatte, eller styrer med sine ledere/øvrige ansatte. Direkte veiledning i hverdagen er noe vi alltid jobber med å bli bedre på. At vi vil hverandre vel, er et godt utgangspunkt.**

**De viktige samtalene- Vi oppfordrer foreldre til å ta tak i ting som brenner, og ikke vente til de har sin utviklingssamtale. Vi har derfor en jevnlig dialog med foreldrene mtp barnets beste rundt gleder, bekymringer, vennskap, mestring mm.**

**Foreldreundersøkelsen– Her har foreldre en mulighet til å komme med tilbakemeldinger på hvordan de opplever barnehagetilbudet. Her er det også enkelte spm rettet mtp det psykososiale barnehagemiljøet.**

**Det psykososiale barnehage miljøet er tema på foreldremøter, samtaler, plandager, personalkvelder og ledermøter samt på medarbeidersamtalene. Dette med ulike vinklinger om hvordan man jobber med tema. Arbeidet er en naturlig del av en barnehagehverdag gjennom daglige grupper/organisering/vennskap/aktiviteter og lek.**

****